NV Elmar

N.V. Elmar of ELMAR (oficialmente "Naamloze Vennootschap Electriciteit-Maatschappij Aruba") ta e compania nacional distribuidor di coriente na Aruba. A funda e compania dia 22 di juni 1950. E tin un concesion como proveedor exclusivo di electricidad, cu ta vence na 2026.Elmar Financial Statements – Condensed 2016

Historia 
Entre 1923 y 1930 e generacion y distribucion di electricidad na Oranjestad tabata den man di e rumannan A.J.P. y J. van Meeteren. E fabrica tabata situa den Windstraat.Elmar, BNA Na 1931 John G. Eman ta wordo otorga un concesion di 25 aña pa Oranjestad y su alrededor. Na 1950 e ta pasa su compania pa OGEM (Overzeese Gas- en Elektriciteitsmaatschappij N.V.), un compania Hulandes-Indones di gas, ku ta ricibi un concesion pa 50 aña.

Na novèmber 1950 e suministro di electricidad ta pasa pa ELMAR como compania recien funda cu OGEM como accionista mayoritario y gobierno di Aruba como accionista minoritario.NvT Lb tot machtiging tot oprichting van Utilities Aruba NV (AB 1990 no. 41). Despues di 1964 ELMAR a limita su mes na distribucion di electricidad y pa esaki a sera un acuerdo di suministro ku WEB Aruba.Jaarverslag 2006/2007 Raad van Advies Aruba, p. 59. E bancarota di OGEM y e politica di gobierno Arubano pa tin control riba tur utilidad na Aruba a termina na 1990 cu gobierno adkiriendo tur accion. E financiamento di e compra tabata mara na e exigencia cu e maneho di e accionnan mester cay bou di un compania madre. Pa e meta aki a funda Utilities Aruba N.V. dia 30 di juli 1990.

 Operacion 
ELMAR ta suministra energia na alrededor 41.000 cliente, pa cual e ta instala y mantene un infrastructura pa distribucion di electricidad rond Aruba. Mayoria di e energia distribui ta wordo adkeri for di WEB. Solamente un parti menor ta procedente di otro partidonan manera e parke solar na Aeropuerto Internacional Reina Beatrix of e asina yama conexionnan di "distributed generation" cu ta entrega coriente bek via e red. Otro servicionan di e compania ta inclui e iluminacion di e espacio publico, cu ta ensera alrededor di 13.000 pal'i lus cu ta ekipa cu lampi tipo LED. Desde 2022 e ta opera un red di stacion pa recarga vehiculo electrico. 

E compania ta conta cu un total di 165 empleado den servicio directo.

 Link externo 
www.elmar.aw 
www.utilitiesarubanv.com

Category:Kompania di gobièrnu
Category:Aruba